Stad se versuim laat grondbesetting voortduur | Maroela Media
Die Demokratiese Alliansie het gesê die stad Johannesburg moet sy planne om behuising beskikbaar te stel versnel, aangesien huidige tekorte onwettige grondbesetting laat voortduur.
Persone wat onwettig regeringsgrond beset, het onlangs tydens ŉ openbare vergadering in wyk 97 Wilgeheuwel dit duidelik gestel dat hulle geen ander opsie het as om die wet te oortree nie, aangesien die stad hulle nie van behoorlike behuising voorsien nie, het Alan Fuchs, DA-lid van die provinsiale wetgewer, in ŉ verklaring gesê.
Dan Bovu, burgemeesterskomiteelid van behuising, het gesê die persone kan slegs geskuif word sodra voldoende alternatiewe akkommodasie beskikbaar is. Geen sperdatums is egter verskaf nie.
“Ons het uit die verlede gesien dat onwettige grondbesetting al hoe meer onbepaald voortduur, aangesien swak beplanning, koördinasie en korrupsie die beskikbaarstelling van voldoende behuising verhoed,” het Fuchs bygevoeg. “Die gebiede ontvang selde dienslewering, het onvoldoende water en sanitasiegeriewe en persone word aan onnodige gesondheidsrisiko’s blootgestel.”
Hy het gesê die stad kan nie sy grondwetlike mandaat om toegang tot menswaardige lewenstoestande, sanitasie en skoon water te verskaf, ontduik nie. “Met die 2016 plaaslike verkiesing om die draai, moet die ANC-beheerde stad Johannesburg sy diensleweringsprogram opknap, anders sal hy by die stembusse verneder word.”
Skoon oudit vir handel en nywerheid
Waar kom die mense wat die gronde onwettig beset vandaan? Hulle kon nie net uit die lug geval het nie!!
Genade! Waar anders behalwe in Nood-Korea moet die belasingbetaler (‘staat’) vir almal behuising voorsien! En die Opposisie kla nogal omdat hierdie (sosialistiese) ‘dienslewering’ nie vinnig genoeg is nie. Wat vd regte vd belastingbetaler?
willie olivier · 4 jare gelede
Willie dit gebeur met my ook ,maar dis nie maroela se vout nie as jou komentaar nie dadelik verskyn nie stuur dit net weer dit werk vir my